text: সিলেটে সাবেক প্রতিমন্ত্রী মুরাদের বিরুদ্ধে মামলা - DesheBideshe
  Home/বাংলাদেশ/সিলেট বিভাগ/সিলেট/সিলেটে সাবেক প্রতিমন্ত্রী মুরাদের বিরুদ্ধে মামলা
  সিলেটে সাবেক প্রতিমন্ত্রী মুরাদের বিরুদ্ধে মামলা
  সিলেট, ১২ ডিসেম্বর – বিএনপির সিনিয়র ভাইস চেয়ারম্যান তারেক রহমানের মেয়ে জাইমা রহমানকে নিয়ে সোশ্যাল মিডিয়ায় কুৎসা রটানোর অভিযোগ এনে সদ্যসাবেক তথ্য প্রতিমন্ত্রী মুরাদ হাসানের বিরুদ্ধে সিলেটে ডিজিটাল নিরাপত্তা আইনে মামলা দায়ের করা হয়েছে।
  রোববার দুপুরে জাতীয়তাবাদী আইনজীবী ফোরাম সিলেটের সাংগঠনিক সম্পাদক তানভির আখতার খান বাদী হয়ে সাইবার ট্রাইব্যুনাল সিলেটের বিচারক মো. আবুল কাশেমের আদালতে ২০১৮ সালের ডিজিটাল নিরাপত্তা আইনের ২৯,৩১ ও ৩৫ ধারায় মামলাটি দায়ের করেন।
  বিচারক বাদীর বক্তব্য শোনেন এবং আবেদন গ্রহণ করে আগামী ১৫ ডিসেম্বর আদেশের জন্য রাখেন। বিষয়টি নিশ্চিত করেছেন মামলার আইনজীবী আহমেদ ওবায়দুর রহমান ফাহমি।
  মামলার বাদী ও আইনজীবী আহমেদ ওবায়দুর রহমান ফাহমি জানান, একটি দায়িত্বশীল জায়গা 'নাহিদ রেইন্স' নামক একটি পেইজে জাইমা রহমানের নামে মুরাদ হাসান যে অশালীন বক্তব্য দিয়েছেন, তা শুধু ওই পরিবারের জন্য না, পুরো নারী জাতির জন্য অবমাননাকর। বিষয়টি সংবিধান পরিপন্থী বিধায় মামলাটি করেছেন তারা।